**รายงานสรุปผลการวิเคราะห์ต้นทุนต่อหน่วยผลผลิต**

**ของกรมการปกครอง**

**สำหรับปีงบประมาณ พ.ศ. 2559**

**สรุปผลการเปรียบเทียบและวิเคราะห์ผลการคำนวณต้นทุนต่อหน่วยผลผลิต**

**ระหว่างปีงบประมาณ พ.ศ. 2558 และปีงบประมาณ พ.ศ. 2559**

**ต้นทุนผลผลิตภาพรวม**

ต้นทุนผลผลิตรวม ปีงบประมาณ 2558 ต้นทุนรวม 38,092,274,597.12 บาท ปริมาณ หน่วยนับ 89,015,777 ครั้ง ต้นทุนต่อหน่วย 5,831,811.77 บาท ปีงบประมาณ 2559 ต้นทุนรวม 56,015,198,524.68 บาท ปริมาณหน่วยนับ 38,139,244,267.18 ครั้ง ต้นทุนต่อหน่วย 1.47 บาท มีต้นทุนรวมเพิ่มขึ้นร้อยละ 47.05 หน่วยนับเพิ่มขึ้นร้อยละ 42,745.49 ต้นทุนต่อหน่วยลดลงร้อยละ 100

**สาเหตุของการเปลี่ยนแปลงในต้นทุนผลผลิตภาพรวม**

ต้นทุนคงที่ที่เพิ่มขึ้นส่วนใหญ่เป็นค่าใช้จ่ายประเภทค่าเสื่อมราคาของสินทรัพย์ ต้นทุนผันแปรที่เพิ่มขึ้นเนื่องจากในปีงบประมาณ 2559 รัฐบาลได้มีนโยบายสำคัญเร่งด่วนเพื่อกระตุ้นเศรษฐกิจที่สำคัญหลายโครงการ และมอบหมายให้กรมการปกครองดำเนินโครงการในระดับพื้นที่ตำบล หมู่บ้าน เช่น โครงการยกระดับศักยภาพหมู่บ้านเพื่อขับเคลื่อนเศรษฐกิจฐานรากตามแนวทางประชารัฐ (หมู่บ้านละ 200,000 บาท) รวมทั้งเป็น หน่วยดำเนินการจัดซื้อจัดจ้างโครงการสำคัญเร่งด่วนเพื่อช่วยเหลือเกษตรกรและคนยากจนในการเสริมสร้าง ความเข้มแข็งอย่างยั่งยืน (กยจ.) และการสนับสนุนการจัดหาเครื่องจักรกลการเกษตรให้แก่กลุ่มสหกรณ์/ กลุ่มเกษตรกรตามมาตรการสำคัญเร่งด่วน เพื่อช่วยเหลือเกษตรกร โครงการตามมาตรการส่งเสริม ความเป็นอยู่ระดับตำบล (ตำบลละ 5 ล้านบาท) รวมทั้งภารกิจของกรมการปกครองในเรื่องการรักษาความสงบเรียบร้อยภายในประเทศ การป้องกันและแก้ไขปัญหายาเสพติด การให้บริการทะเบียน และบัตรประจำตัวประชาชน เร่งรัดการให้สถานะตามกฎหมายกับบุคคลที่อพยพเข้ามาอาศัยอยู่ในประเทศไทยติดต่อกัน เป็นเวลานานตามยุทธศาสตร์การจัดการปัญหาสถานะและสิทธิของบุคคล การจัดทำทะเบียนประวัติและ บัตรประจำตัวคนซึ่งไม่มีสัญชาติ (กลุ่มแรงงานต่างด้าว) ทำให้ต้นทุนรวมเพิ่มขึ้น